V čiernom vrecku je 12 guličiek. 2 majú farbu bielu, 4 červenú a 6 je modrých.

a) Aká je teoretická šanca, že pri náhodnom výbere jednej guličky   
 bude táto gulička práve **modrá ?**

b) Aká je teoretická šanca, že pri náhodnom výbere jednej guličky   
 nebude táto gulička **červená ?**c) Aký náhodný pokus sme vykonali ?  
  
d) Aký náhodný jav (udalosť) mohol nastať ?

Z toho čierneho vrecka som 50-krát vytiahol guličku a potom som ju vrátil vždy späť. Výsledky sú v tabuľke.

|  |  |  |  |
| --- | --- | --- | --- |
| farba | biela | červená | modrá |
| počet vytiahnutí | 6 | 18 | 26 |

e) Aká je početnosť udalosti, že bola vytiahnutá **červená gulička ?**f) Aká je početnosť udalosti, že nebola vytiahnutá **biela gulička ?**g) Aká je relatívna početnosť udalosti, že bola vytiahnutá **modrá gulička ?**h) Aká je relatívna početnosť udalosti, že bola vytiahnutá **biela gulička ?**i) Porovnajte teoretickú šancu a relatívnu početnosť vytiahnutia modrej guličky 😊